Държавен вестник, бр. 29, 2015 г., стр. 5

БРОЙ  29	
Д Ъ Р Ж А В Е Н  В Е С Т Н И К 	
СТР.  5  
3. при смърт;
4. при установяване, че лицето не отговаря 
на изискванията на чл. 8, ал. 1 или при въз­
никване на несъвместимост по чл. 8, ал. 2 и 4;
5. при неучастие без основателна причина 
в две последователни заседания на Съвета;
6. при влизане в сила на акт, с който е 
установен конфликт на интереси по Закона за 
предотвратяване и установяване на конфликт 
на интереси.
(5) При настъпване на обстоятелствата по 
ал. 4 се уведомява Народното събрание за 
извършване на нов избор.
(6) В случаите по ал. 4, т. 1, 3 и 6 основани­
ята се обявяват от председателя на Народното 
събрание пред Народното събрание.
(7) При предсрочно прекратяване на мандат 
на член на Съвета Народното събрание избира 
на негово място друго лице за остатъка от 
мандата.
Чл. 8. (1) За членове на Съвета се избират 
лица с високи нравствени качества, които имат 
висше икономическо образование с минимална 
образователно-квалификационна степен „ма­
гистър“ и не по-малко от 10 години професио­
нален опит в областта на икономическия анализ 
и/или управлението на публичните финанси.
(2) За членове на Съвета не могат да бъдат 
избирани лица, които:
1. са осъждани за умишлено престъпление 
от общ характер;
2. са лишавани от правото да заемат опре­
делена държавна длъжност или да упражняват 
определена професия или дейност;
3. са били членове на изпълнителен или 
контролен орган или неограничено отговорни 
съдружници в дружество, когато то е прекра­
тено поради несъстоятелност, ако са останали 
неудовлетворени кредитори;
4. през последните 5 години, предхождащи 
датата на решението за обявяване на банка 
в несъстоятелност, са били членове на неин 
управителен или контролен орган.
(3) За членове на Съвета могат да бъдат 
избирани и лица с чуждо гражданство при 
спазване на изискванията по ал. 1 и 2. 
(4) Член на Съвета не може да заема длъж­
ност в държавни или общински органи, както 
и да извършва политическа или друга дейност, 
която засяга независимостта му.
(5) След избирането им членовете на Съвета 
полагат пред Народното събрание следната 
клетва: „Кълна се като член на Фискалния 
съвет да спазвам и да се ръководя от Консти­
туцията, законите на Република България и 
интересите на държавата, и да бъда независим 
в действията си. Заклех се.“
Раздел IV
Организация на дейността
Чл. 9. Заседанията на Съвета се свикват от 
председателя му по негова инициатива или по 
инициатива на всеки от членовете му.
Чл. 10. Председателят на Съвета:
1. представлява Съвета;
2. информира обществеността за станови­
щата и препоръките на Съвета;
3. насрочва и ръководи заседанията на 
Съвета;
4. ръководи административно дейността 
на Съвета;
5. представя пред съответните органи ста­
новищата и/или препоръките по чл. 6, ал. 1;
6. представя годишен доклад за дейността 
на Съвета пред Народното събрание в срок до 
края на месец февруари на следващата година. 
Чл. 11. (1) При осъществяване на дейността 
си Съветът приема решения.
(2) Решенията за приемане на мотивирани 
становища и/или препоръки се публикуват 
на интернет страницата на Съвета в 7-дневен 
срок от приемането им.
Чл. 12. (1) Съветът заседава, когато при­
състват най-малко трима от неговите членове.
(2) Решенията на Съвета се вземат с мно­
зинство повече от половината от всички негови 
членове. Съветът не може да взема решения 
неприсъствено.
(3) Не се допуска въздържане от гласуване. 
(4) На заседанията на Съвета могат да при­
състват и външни лица по покана на неговия 
председател.
Чл. 13. (1) Съветът може да получава оценка 
за дейността си от подобни независими органи 
за фискално наблюдение в други държави на 
всеки три години.
(2) Оценката по ал. 1 се публикува на ин­
тернет страницата на Съвета и се изпраща 
до председателя на Народното събрание за 
сведение.
Чл. 14. Съветът приема правила за ра­
ботата си, които се публикуват на интернет 
страницата му.
Чл. 15. (1) Организационно-техническото 
и експертното обслужване на дейността на 
Съвета се осъществява от трима експерти 
в администрацията на Народното събрание, 
отговарящи на изискванията, определени в 
правилата по чл. 14. 
(2) Дейността на Съвета се финансира от 
бюджета на Народното събрание, като сред­
ствата се посочват като разходи в отделна 
функционална област.
Чл. 16. (1) Председателят и членовете на 
Съвета получават възнаграждение за участие 
в заседанията на Съвета, равно на три мини­
мални работни заплати за едно заседание, но 
общо за месец не повече от три средномесечни 
заплати на наетите лица по трудово и служебно 
правоотношение в обществения сектор съо­
бразно данни на Националния статистически 
институт. 
(2) Възнагражденията по ал. 1 се изплащат 
от бюджета на Народното събрание.